Foto: AIBA Germaniyaning Hamburg shahrida AIBA shafeligi ostida boks bo‘yicha Jahon chempionati davom etmoqda. Bugun ringga chiqishi kutilayotgan 5 nafar o‘zbekistonlik bokschilarning ikki nafari o‘z janglarini o‘tkazib ulgurdi. Dastlab, 56 kilogrammgacha bo‘lgan vaznda ishtirok etayotgan Murodjon Ahmadaliyev qozog‘istonlik Qayrat Yeraliyevga qarshi jang o‘tkazdi va 1:4 hisobida yutqazdi. 64 kilogrammgacha bo‘lgan vaznda O‘zbekiston sharafini himoya qiladigan Iqboljon Xoldorov kolumbiyalik Jon Guterres bilan kuch sinashdi. 20 yoshli Iqboljon raqibiga hech qanday imkoniyat qoldirmadi. U jang davomida to‘liq ustunlikka erishdi va g‘alabani rasmiylashtirdi — 5:0 (30:27, 30:27, 30:26, 30:26, 30:25). Shu tariqa, Xoldorov jahon chempionatining chorak finaliga yo‘l oldi. Bugun yana 3 nafar o‘zbekistonlik bokschilar kuch sinashadi.